# Die Schedelsche Weltchronik (deutsch):207

| 206 <<<Vorheriges Blatt | Die Schedelsche Weltchronik Blatt CCVII | Nächstes Blatt>>> 208 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## CCVI verso:

INnocentius der dritt auß Campania pu$^e$rtig von grafen geschlecht ein man eins bewerten lebens vnd hohgelert. von iugent auff zu Parys der lernung anhangende wardt von seiner schriftlichen weißheit vnd gu$^o$tter sytten wegen durch den babst Celestinum in der cardinel zal genomen. vnd nach desselben absterben an sein statt erkorn. Aber wie ein hohberu$^e$mbter vnd achtperer babst vnnd weglayter er gewesen sey das zaygen seine werck vnd bu$^e$cher. die alle zemelden zelang wer. Er was der verfaylserey also gehessig das er ordnet dz einicher ambtman des babstlichen hofs nichts von einichem frembden nemen solt. außgenomen die schreyber vnd bullierer. den setzet er ein maß irs lons. Vnd auff das menigclichem ein sichrer freyer zugang zu den babstlichen amblewten gedeyhen so setzet er das vor den camern der notari vnd offenbaren schreiber kein thu$^e$rhu$^e$ter sein solt. Vnnd wiewol auff absterben kaiser Heinrichs des sechsten große auffru$^o$r vnd zwittrachtigkeit in teu$^e$tschen landen entstunden. vnd diser innocentius mercklichen fleiß ankeret dieselben irrungen hinzelegen. aber es was vnuerfengklich. Als er aber verstunde das der sarracen gewalt vnd macht in asia vberhand genomen het do machet er ein groß concili zu rom. darinn erschynen vil treffenlicher achtperer vnd fu$^e$rnemer mann. Nachfolgendt hat er vil scho$^e$ner tapfferer vnnd zierlicher bu$^e$cher vnd schriften von mancherlay materi gemacht. Vnd die gaistlichen recht Decretales genant zusamen gesetzt. Vnd nemlich vnder andern drey geordnet. Der eine ist die von den gerichten. wie offt ein fu$^e$rst wider den andern hanndelt das die straff dem babst zugeho$^e$re. vnd das die fu$^e$rsten wie groß die sind die briester eren sollen. Die ander vnd die dritt von der erwelung. Diss babsts handlungen haben nicht wenig beystands fu$^e$rdrung vnnd hilff empfanngen von der heilligkeit der zwayer mann Dominici vnd Francisci. Diser babst hat auch ein buch durch den abbt Joachim gemacht widerworffen. vnnd auch die irrungen des ketzers Almerici. der darnach zu Parys mit seinen anhengern verprennt wardt. Diser Innocentius hat auch in zeit seins babstthumbs wercke der gu$^e$etigkeit nit versewmlich geu$^e$bet. Sunder zu Rom ein spital zum hailligen gaist genant. vnd noch ein anders daselbst zum thurn gehaißen erpawen. vnd Sant Sixts pawfelliche kirchen gebessert. Zu letst als er von richtung wegen der aufru$^o$r zwischen den ienuesern vnnd pisanern gein perusius ko$^e$me. do starb er in dem .xix. iar seins babstthumbs. vnnd er was in seinem leben. in seinen hanndlungen also ein auffrichtig vnd rechtfertig man. das nach seinem tod nichtz das er gehanndelt het verwandelt wardt.
IN disem iar wardt durch babst Innocentium der widererobrung halb des gelobten lands vnd Jherusalem zu Rom ein große versammlung gehalten. darinn sind gewesen tawsent vnd dreyhundert prelaten mitsambt den patriarchen von Jherusalem vnnd Constantinopel. lxx. ertzbischoff. iiii$^c$.xii. bischoff. viii$^c$. ebbt priores vnnd conuent bru$^e$der. die legaten des kriechischen vnnd ro$^e$mischen kaiserthumbs. vnd die bottschafter der ko$^e$nig zu Jherusalem. franckreich. hispanien. engelland vnd cipern. vnd. wie wol von vil sachen gehanndelt ward so mocht doch nichtz zu fu$^e$rgenomner hanndlung ersprießlichs gefunden werden. der krieg halben die zwischen den pisaniern vnd ihenueßern vnd an andern enden welscher land vor awgen waren.
JOhannes der gu$^o$t ein merer sant Augustins ordens von mantua pu$^e$rtig hat diser zeit in welschen landen gar ein gaistlichs vnd heilligs leben gefu$^e$ert vnd vil clo$^e$ster auffgerichtet. Von dannen her die bru$^e$der nach ime genant warden. Zu letst starb er vol tag vnnd gu$^o$ter werck nach der gepurt cristi. M.cc.xxii. iar.

## CCVII recto:

PHilippus ein fu$^e$rsten in schwaben vnd hertzog des ethrurischen lands kaiser heinrichs bruder. Friderichs desselben heinrichs suns vormund vnderstunnd sich des ro$^e$mischen reichs. Aber sich begabe ein große vntrachtigkeit vnder den churfu$^e$rsten nach absterben kaiser heinrichs. dann ettlich weleten Ottonem des hertzogs zu sachßen bruder. so wo$^e$lten ettlich disen Philippsen. der von kaiser Heinrichen gesetzt wz als einen ko$^e$nig haben. also kome die sach zu krieg vnnd auffru$^o$r. vnnd der ko$^e$nig von franckreich hielt es mit Philipsen. so was der ko$^e$nig von engelland auff hertzog Otten seyten. In mitler zeit hielten die walhen deron keinen fu$^e$r kaiser. Nw ru$^e$stet sich diser philips zumb krieg vnnd im iar des herren tawsent zwayhundert zohe er in dz elsass das selb land verwu$^e$estende vnd Straßburg belegernde vnd bracht die in seinen gewalt. In dem andern iar darnach tet er des gleichen in Thu$^e$ringen den lantgrafen daselbst erniderlegende. Aber nach dem kaiser Heinrich vnd Friderich diss Philippsen bruder vnd vater (als wissentlich was) wider die ro$^e$mischen kirchen gehandelt hetten do bestettiget Innocentius der babst hertzog otten zu kaiser. aber Philippus verfolget ottonem mit gewappenter hand vnnd vertribe ine allenthalben. Zu letst kome er gein Co$^e$lne. daselbst innen wardt er von Philippo schwerlich belegert vnd in einen streyt den er vor Co$^e$lne mit ime het ernidergelegt. vnd von den Co$^e$lnischen außgetriben. vnd die von Co$^e$lne huldeten Philippo als eim ro$^e$mischen ko$^e$nig. Als aber nw die fu$^e$rsten mitsambt den stetten des reichs mit so langen kriegen vermu$^e$edet wurden do ward frid gemacht vnnd Philips zu ro$^e$mischem kaiser erklert. vnd regiret also nit an mu$^e$e vnd beschwerde. ix. iar. doch ist er nach angenomnem reich nit lang in ru$^o$e bliben. sunder durch den lantgrafen zu Thu$^e$ringen. oder (als ettliche andere schreiben) durch pfaltzgraf otten von Wittelßbach zu Babenberg erschlagen vnd darnach zu Speyer begraben worden. Diser Philipps was ein gu$^e$etig vnd mylt mensch. schwachs leibs. aber manlichs gemu$^e$ets. scho$^e$ns antlitzs mit liechtem har vnd mittelmassiger person.
OTto des namens der vierdt ein hertzog zu sachßen wardt nach der gepurt cristi tawsent zwayhundert. ix. iar nach erto$^e$dtung ko$^e$nig Pphilipsen von seinen teutschen zu ko$^e$nig erkorn vnd regiret drey iar. Der zohe alßpald gein rom vnd empfieng die kaiserlichen bekro$^e$nung von babst Innocentio. Als er aber dieselben kaiserlichen kron von dem babst empfangen het do griffe er wider sein pflicht vnd ayd da mit er dem ro$^e$mischen stu$^o$l gewo$^e$nlicher weiß verwand wz die gu$^e$etter vnd landschaft der kirchen mit feindlicher hand an. vnd vnderstund sich auch die neapolitanischen gegent deßgleychen anzegreiffen. vnnd wiewol er durch babst Innocentium vilfeltigclich ersucht vnd bey seiner pflicht vermanet wardt dem babst als dem lehenherren die gu$^e$etter der kirchen wider zegeben so mocht doch der babst solchs von kaiser otten nicht er erlangen. demnach wardt er vomb babst verpannet vnd also in verstockung bleibende vnd alle ro$^e$mische straße mit plackerey. rawberey vnd mo$^e$rderey verfolgende des ro$^e$mischen kaiserthumbs vnd teu$^e$tschen ko$^e$nigreichs entsetzt. vnd die verwandten des reichs irer pflicht vnd huldung gegen demselben otten entlo$^e$ßet. darumb fielen von ime ab der ko$^e$nig zu beheim. der lantgraff zu thu$^e$ringen. die ertzbischoff mayntz vnd Tryer. auch der hertzog z o$^e$sterreich. vnd auß der ritterschaft vnd adel die treffenlichsten. do keret Otto wider in teu$^e$tsche land vnd wardt darnach von den franckreichischem ko$^e$nig phillipsen bestritten vnd starb vnlang darnach trawrig vnd vnmu$^o$tig nach der gepurt cristi tawsent zwayhundert. xviij. iar.
Raynaldus der ertzbischoff zu Co$^e$lne hat nach der zersto$^e$rung der statt Maylannd durch kayser Friderichen die leichnam der heilligen dreyer ko$^e$nig von dannen gein Co$^e$lne gebracht.
RIchardus ein kind wardt zu Parys von den iuden gemartert. das tet vil wunderzaichen. vnd als aber philipsen den ko$^e$nig zu franckreich gelanget. das die iuden ettwieuil iar vil vbels vnd boßheit begangen vnnd geu$^e$bet hetten zu schmahe dem cristenlichen glawben do name er ine alle ire habe vnd gu$^e$ter vnd vertribe sie auß seinem ko$^e$nigreich.
* ↑ 6403. Jahr der Welt, 1204 n. Chr.
* ↑ 1222 n. Chr.
* ↑ [also zwei Jahre später]